Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Ir- relazzjoni li għandi mat- televixin hija pjuttost inkonstintenti . Nobogħdu , imma fl- stess ħin ġieli tgħaddi tiegħu , jirnexxielu jaħkimni , jsammarni mas- sufan , jillobotomizzani , u jitmagħni xi purkerija . . . . li nammetti , ġieli tinżilli għasel f' dawk il- mumenti meta l- għejja jew stati ta' letarġija avvanzata iwassluni biex nissuspetta li kull ma fadalli f' moħħi huma żewġ neurons patetiċi li meta aċċidentalment iħokku ma' xulxin inqum minn fuq is- sufan sabiex infittex birra mil- fridge . . . U l- bieraħ kienet ġurnata minn dawk . Meta suppost li kont qed niffanga fid- debaucheries li joffru l- iljieli pariġini liċ- ċelibat imġewwah , spiċċajt fid- demeure tiegħi fit- truf tad- 19 il- distrett nara Tout le monde en parle , forsi l- unika show fuq it- televixin Franċiż li nissaporti . Il- kittieb provocateur , li rari jaċċetta li jagħmel intervisti . Jien kull ma qrajt minn tiegħu huwa Les Particules Elementaires . ( Kien ikkaptivani dan il- ktieb għalkemm m' iniex akkolit tal- viżjoni pessimista u diżilluża li jipproponi fih l- awtur ) . Li kieku kelli niltaqa' miegħu ġo xi bar żgur kont nixtrilu pinta . Jidher pjuttost sinċier , down to earth , b' daħka daqsxejn ċinika imma li tinspira fiduċja , u pjuttost maqtugħ mill- image u l- persona li l- media ħolqot madwaru . Kont sorpriż ħafna . Kont qed nistenna xi ħadd veru glaċjali , u forsi xi daqsxejn arroganti . Il- kittieb diżilluż li jiddisprezza l- umanita' u li jirriduċi l- bniedem ġo sempliċi mammiferu , li jgħid li l- imħabba llum m' għadiex teżisti , nhar is- Sibt filgħaxija fuq France 2 dehrli bniedem pjuttost warm . . . . orrajt . Jiena qatt ma nista' niddentifika ruħi ma' Houellebecq . Nemmen u għandi fiduċja ħafna fil- bniedem u fl- umanita' . U nħobbhom in- nies . U nemmen fl- imħabba wkoll . Minn dejjem kelli problema maċ- ċiniżmu żejjed u fil- litteratura dejjem infittex l- umaniżmu u li niddentifika ruħi b' xi mod mal- personaġġi jew il- ħsibijiet ta' l- awtur . Houellebecq nsibu cold ħafna . Ironikament , wieħed mil- awturi li nammira , Will Self , huwa cold ukoll . Imma għallinqas għandu sense of humour brillanti u niddubita jekk il- coldness kollha tiegħu hijiex tongue in cheek . ( Bilħaqq , għadni kif qrajt Dr. Mukti and other tales of Woe , l- aħħar ktieb ta' Will Self , u pjuttost idiżżapuntani wara l- kbir Dorian ) . Xorta jibqa' l- fatt li l- idejat u l- litteratura ta' Houellebecq huma nteressanti u forsi , ħa , niddejjaq nghida , intelletwalment stimulanti u probabbli ħa nispiċċa nixtrieh , Possibilité d ' une Île . ( 20 siegħa wara . . . ) U qed nipprova nfittex fejn irrid nasal b' dan il- kliem . . . Każ ieħor ta' navel - gazing cum masturbazzjoni intelletwali ta' nhar il- Ħadd filgħaxija ? Tentattiv li naħrab it- trivjalita' tal- bloggs preċedenti ? Self - consciousness fil- blogg mhux sinjal tajjeb . . . Daqshekk introspezzjoni . . . daqshekk prise de tete . . . . Id- darba li jmiss naghtikom riċetta tal- canard au poivre vert . . . . . b' ġieħ il- lightness of being . navel - gazing nghidlu dak . . . u min ma jghogbux jista' jbiddel l- istazzjon . . . : P Sandro - MH għandu sense of humour feroci , jifqagħni bid- daħk ( bejn idea distruttiva u oħra apokalittika , s' intendi ) . Il- karattru prinċipali f' La Possibilite , Daniel 1 ( li huwa l- forma oriġinali tal- clones Daniel 24 etc etc ) huwa ' stand - up comedian ' u x- xena brillanti ta' kif daħħalha f' rasu li jsir kummidjant hija impekkabli . Hallik mit- tele u l- France 2 u oħroġ ixtrih ! Sand , M' ilux skoprejtek f' ħanut ta' ħabib tiegħi , San Pawl il- baħar . . . Issa li nista naqra dil- kitba , kuntent aktar u aktar . Naghli li dakinhar ma kellimtekx ! Forsi jiġina ċans fil- ġejjieni .